procesaur/Wiki.mk huggingface dataset:
Црква „Св. Преображение“ - Гопеш

Свето Преображение (позната и како Свети Сотир) — главна селска црква во битолското село Гопеш, која се наоѓа во самото село.
1 Историја
Пари за црквата се собирале од секаде каде што имало гопешани. Најревносен бил попот Наум, кој од Романија и Украина се вратил со две торби полни со наполеони, но Турците го уапсиле мислејќи дека со парите ќе купува оружје за комитите. Цело село застанало во одбрана на попот, по што битолскиот валија го пуштил. Тогаш биле удрени темелите на црквата „Свето Преображение Христово“, позната и како „Св. Сотир“, оти двата празника се празнуваат во ист ден – на 19 август.
Според записот од фасадата на црквата, тоа било сторено на 28 април 1871 година, а ја градел мајстор Коста од кичевско село Цер. Со работна рака помагале сите жители. А бидејќи немало соодветен материјал во близина, три илјади луѓе направиле повеќекилометарски жив синџир до месноста наречена Дванаесет Kладенци и го пренеле потребниот камен предавајќи го од рака на рака.
1.1 Кражба во 2013 г.
Организирана група разбојници ја ограбиле црквата во текот на 2017 година и однеле 50 вредни икони, кои потекнуваат од крајот на век. Крадците влегле од задната страна на црквата, каде скршиле прозорец, а потоа ја пробиле и внатрешната врата. Иконите не се пронајдени до денешен ден.
2 Архитектура
Црквата е ѕидана со камен, со уникатност во обработката на материјалот и украсување со плитки земјишни облици на самата површина.
На црквата се изградени три куполи, кои се на силен удар на временските непогоди.
2.1 Фрескоживопис
Фрескоживописот е дело на Јосиф Радев, ученик на познатиот Дичо Зограф. Црквата била украсена со 90 икони и фрески, кои биле сликани 26 години.
3 Санација
Во текот на 2017 година, Заводот и музеј од Битола спроведувала санација на куполата и ѕидното сликарство на куполата во црквата. Куполата е на висина од 16 до 18 метри. Освен врз куполата, имало интеревенции и кон јужниот ѕид на црквата, кој се оштетува поради лизгање на земјиштето.
Сепак, состојбата на црквата не била подобрена и на крајот на 2017 година, сѐ уште постоело накривување на јужниот ѕид, оштетувања на куполите, како и одвојување на фрескоживописот од полукружниот свод. Особено алармантна е состојбата со јужниот масивен ѕид изработен од камен, кој со годините е отклонет во горниот дел за околу еден метар.
Последниве две години државата издвоила околу 400.000 денари за санација на црквата, но за целосна обнова потребни се огромни средства.
4 Галерија
Артефакти изложени во тремот на црквата
5 Поврзано
* Гопеш
* Преспанско-пелагониска епархија
* Ресенско архијерејско намесништво
* Прва ресенска парохија
Втора македонска кошаркарска лига 2009/10

Втората македонска кошаркарска лига 2009/10 - 18. издание на Втората македонска кошаркарска лига. Сезоната започнала на 24 октомври 2009 година, а завршила на 16 мај 2010 година. Во оваа сезона првак бил Куманово 2009.
1 Екипи
Екипа, Град, Сала
АБА Струмица, Струмица
Академија Баскет, Скопје
Вардар Центар, Скопје
Водњански Лисици, Скопје
Гостивар 2009, Гостивар, Младост
Гоце Делчев, Штип
Илинден, Скопје
Карпош Соколи 2000, Скопје
Кожув, Гевгелија, 26 Април
Куманово 2009, Куманово, Спортска сала Куманово
Лирија, Скопје
Милениум, Струмица
Неготино, Неготино
Тетекс ТТК, Тетово, Училишна сала Никола Штејн
Ултимејт Баскет, Прилеп
Црн Дрим, Струга, Училишна сала Нико Нестор
2 Табела
Екипи кои напреднале во Првата лига мажи
Екипи кои отпаднале во Третата лига мажи
Место, Екипа, Победи, Порази, ПостигнатиКошеви, ПримениКошеви, КошРазлика, Бодови, Забелешка
1., Куманово 2009, 25, 5, 2452, 1972, + 480, 55, 2-2; + 31
2., АБА Струмица, 25, 5, 2530, 2056, + 474, 55, 2-2; - 18
3., Ултимејт Баскет, 25, 5, 2583, 2071, + 512, 55, 2-2; - 28
4., Гоце Делчев, 20, 10, 2337, 2141, + 196, 50, 1-1; + 5
5., Кожув, 20, 10, 2455, 2214, + 241, 50, 1-1; - 5
6., Лирија<sup>ВК</sup>, 17, 13, 2089, 2081, + 8, 46<sup>1</sup>, 2-0; + 7
7., Илинден, 16, 14, 2324, 2269, + 55, 46, 0-3; - 7
8., Водњански Лисици, 15, 15, 2207, 2147, + 60, 45, 5-1; + 13
9., Гостивар 2009, 15, 15, 2063, 2107, - 44, 45, 3-3; - 45
10., Милениум, 15, 15, 2162, 1994, + 168, 45, 2-4; + 22
11., Тетекс ТТК, 15, 15, 2186, 2196, - 10, 45, 2-4; + 10
12., Вардар Центар, 14, 16, 2215, 2389, - 174, 44
13., Неготино, 8, 22, 2134, 2402, - 268, 38
14., Црн Дрим, 5, 25, 1768, 2264, - 496, 34<sup>2</sup>
15., Карпош Соколи 2000, 2, 28, 1959, 2517, - 558, 31<sup>3</sup>
16., Академија Баскет, 3, 27, 1131, 1597, - 486, 20<sup>4</sup>
1 Лирија била казнета со еден бод поради еден неодигран натпревар. Исто така Лирија добила вајлд карта заради пополнување на Првата лига за следната сезона.
2 Црн Дрим бил казнет со еден бод поради еден неодигран натпревар.
3 Карпош Соколи 2000 бил казнет со еден бод поради еден неодигран натпревар.
4 Академија Баскет била казнета со 13 бода поради тринаесет неодиграни натпревари.
Извор:
3 Поврзано
* Прва македонска кошаркарска лига 2009/10
* Куп на Македонија 2010
Енива

Планина Енива (јапонски: ''恵庭岳 '') — активен вулкан кој се наоѓа во Националниот парк Шикоцу-Тоја во Хокаидо, Јапонија. Вулканот се наоѓа спроти планината Тарума и планината Фупуши на брегот на езерото Шикоцу, купинско езеро кое ги предизвикало вулканите. Енива е највисокиот од трите вулкани.
На Зимските олимписки игри во 1972 година, на планината Енива биле одржани машките и женските скијачки трки.
1 Ерупции
Последната ерупција се случила кон почетокот на XVIII век (околу 1700 ± 30 години). Не постојат историски записи за оваа ерупција, но тефрохронологијата укажува на фрективни експлозии со одливи од кратерот 3. Два века пред оваа ерупција (околу 1550 ± 75 години), симболот на радиојаглеродното датирање покажува слична ерупција од кратерот 2. Околу истото време (околу 1500 ± 150 години), радиојаглеродното датирање укажува на уште една ерупција, но од кратер 1. Оваа ерупција вклучувала лавина. Најстарата ерупција што е датирана е експлозивна ерупција од источната страна на врвот во околу 100 п.н.е. ± 100 години. Сите овие настани имале показател на вулканска избувност од 2.
Илија Јованоски

Илија Јовановски, ( во Прилеп) — македонски политичар од редовите на СДСМ и поранешен градоначалник на Општина Прилеп. На функцијата стапил по локалните избори во 2017 година, кога победил во првиот круг со освоени 51,07% од вкупните гласови.
Илија Јовановски по професија е примариус доктор специјалист ортопед и пред функцијата градоначалник бил шеф на ортопедска амбуланта и кабинет за ехосонографија.
Од 1992 до 2001 бил претседател на Здружение по општа медицина и стоматологија на Прилеп, Македонски Брод и Крушево а во периодот 1995-1998 бил заменик директор на ЈЗУ Медицински центар Прилеп. Од 2002 до 2006 година, тој бил раководител на ортопедско трауматолошко одделение.
Член бил на ИСАКОС, меѓународно здружение на артроскопија и спортска медицина (2009) и на Друштвото за наука и уметност Прилеп (2008)
Од 2003 до 2011 потпретседател на МЛД (Македонско лекарско друштво) а во периодот од 2004-2007 бил потпретседател на МАДОТ.
Од 2013 до 2017 бил на функцијата Координатор на советничката група на СДСМ во Општина Прилеп
Тони Делков

Тони Делков ( во ) — политичар од редовите на СДСМ и градоначалник на Општина Неготино. На функцијата стапил по локалните избори во 2017 година, кога победил во првиот круг со освоени 54,55% од вкупните 16.084 гласови. Завршил средно училиште во гимназијата „Св. Кирил и Методиј“ во Неготино.
0.1 Професионална кариера
Делков по завршувањето на средното училиште 14 години бил вработен во Фабрика за кабли Неготино. Започнал како магационер, напредувал во комерцијалист, задолжен за продажба на кабел. Пред стапувањето на функцијата градоначалник бил сопственик на две приватни фирми со петмина вработени.
Петнаесет години бил активен спортист во РК Повардарие и бил дел на младинската репрезентација во ракомет на Република Македонија. 
Оженет е со сопругата Надица и татко е на два сина на возраст од 9 и 5 години.
0.2 Политичка кариера
Тони Делков е член е на СДСМ од 1996 година, активен во сите органи и тела на партијата. Во 2 мандата бил секретар на ОО СДСМ Неготино.
Бил избран за советник во Советот на Општина Неготино, на локалните избори во 2013 како кандидат на списокот на СДСМ.
Бил номиниран за кандидат за градоначалник во 2017, а на одржаните локални избори истата година, Делков остварил убедлива победа во првиот круг и станал градоначалник на општина Неготино со мандат истата да ја извршува во периодот од 2017-2021 година.
Истражување во психологијата

Истражување во психологијата претставува користење на соодветни научни методи, што психолозите ги користат за разбирање и анализирање на човековите особини и однесување.
Истражувањата можат да бидат применети и теоретски.
1 Методологија
Методите што психолозите ги користат за спроведување на истражувањата, може да бидат категоризирани според видот на податоци што се прибираат: квалитативни методи на истражување и квантитативни методи на истражување.
Психологијата има тенденција да биде еклектична, односно да применува знаења од другите области, така дел од научната методологија што ја користи се применува пошироко во другите науки, особено во општествените и бихејвиоралните науки.
1.1 Експериментални методи
Во психологијата најчесто се користи експериментот како научен метод. Истражувачите ги спроведуваат ескериментите преку што тестира одредена хипотеза. 
Методот на експериментирање вклучува експериментатор кој манупулира со нивоата на ''независната променлива (НВ''''), ''со чие варирање се очекуваат некакви промени во за''висната променлива (ЗВ)'', која се мери. Други променливи кои се сретнуваат во експерименталниот метод се ''релевантните променливи (РВ), ''тие претставуваат потенцијални независни променливи, нивното влијание може да биде контролирано или може  да бидат внесени како додатни независни променливи.
Изненадувачките променливи се надворешни променливи кои не се земаат предвид кога се спроведува експериментот. Бидејќи тие не се контролираат, може да придонесат до носење на погрешни заклучоци. За оваа причина, многу експерименти во психологијата се спроведуваат во лабораториски услови каде што се обозбедува поголема контрола.
Квазиекспериментите се оние кои истражувачот ги поставува во контролирана средина, но нема контрола врз независната променлива. Од друга страна, во теренски експеримени, експериментаторот ја контролира и варира независната променлива, но нема контрола врз околината каде експериментот се одвива. Експериментаторот понекогаш  применува помалку контрола, како начин да се намалат потенцијалните пристрасности. Во ''вистински експеримент'', учесниците се случајно избрани за да се отстрани биасираноста (пристрасноста).
1.2 Методи на набљудување
Методите на набљудување вклучуваат истражувач кој го опсeрвира однесувањето на испитаниците''.''
Постојат повеќе видови методи на набљудување: ''набљудување со учество, набљудување без учество и учтиво незабележување.
''
1.3 Дескриптивни методи
Дескриптивните методи се однесуваат на опишување на една варијалба, тие многу често можат да и' претходат на одредено експеримантлно или корелациско истажување со цел да се добијат повеќе информации за поврзаноста помеѓу појавите што подоцна треба да се истражуваат.
Карпински вулкан

Карпински вулкан (руски: ''Вулкан Карпинского'') — активен стратовулкан, кој претставува група сплотени вулкански конуси во северните Курилски Острови, во областа Сахалин во Русија. Тој е најјужниот дел од серијата вулкани на островот Парамушир и е дел од Карпинскиот гребен. Околу 80 километри од него е изграден градот Северо-Курилск.
Вулканот е именуван по Александар Карпински, руски геолог, претседател на Руската академија на науките.
1 Опис
Висината на вулканот е 1345 метри, а основата е 15 километри. Се состои од два, речиси сплотени вулкански конуси со еден кратер. Вулканот има голема купа со пречник од 5 километри и длабочина од околу 700 метри. На внатрешната страна на источната падина, на надморска висина од 1100 - 1200 метри се наоѓа мар, плиток експлозивен кратер со стрмни ѕидови, опкружен од тефра.. Се одликува со бројни, интензивно активни солфатари.
На надворешната страна од источниот падина на купата, на височина 1200 метри се наоѓаат два големи конуси, формирани во доцниот плеистоцен или почетокот на холоценот. На првиот има активен кратер со фумароли и внатрешен конус во форма на потковица. Тој исто така пројавува солфатарна активност, во процесот на кој се формираат фонтани од течен сулфур со висина до 2 метри. И температура до 80 °C. Тие формираат сулфурни конуси до висина до 5 метри. Нејзините падини се пресечени од античките ледници и циркони. На падините на вториот конус течат потоци од андезитска и базалтска лава.
Вулканот е составен од андезитски и базалтски материјал. Според истражувачите, формирањето на вулканот било завршено во доцниот плеистоцен и почетокот на холоценот.
2 Вулканот денес
Единствената позната ерупција на вулканот се случила на 5 ноември 1952 година. Ерупцијата се случила во форма на слаби, поединечни експлозии. Активности на вулканот биле забележани и во 1846, 1953, 1973 и 2004 година. Денес се забележува фумалорна и топлинска активност во кратерите и падините.
Во случај на силна ерупција, потенцијална опасност претставува главно лавините потоци и евентуалната вулканска пепел. Во овој случај, градот Северо-Курилск би бил во ризична состојба во дијамета од 80 километри.
Ангели со Дулче Марија

Ангели со Дулче Марија (порт. ''Carinha de Anjo'') е романтична бразилска теленовела. Серија прикажана од оригиналот СБТ.
1 Улоги
Глумци Ликови
Лорена Квироз, Рулче Марија
Жан Пауло Кампос, Хосе Карлос
Биа Арантес, Сестра Сесилија
Карло Порто, Густаво Лариос
Лусеро, Тереза Резенде
Луткото Панкрац

Луткото Панкрац (германски: ''Pankraz, der Schmoller'') - расказ (новела) од збирката „Луѓето од Селдвила“ на швајцарскиот писател Готфрид Келер од 1856 година.
1 Содржина
Во Селдвила живее сиромашна вдовица со две деца: синот Панкрац и ќерката Естира. Панкрац е мрзелив, ништо не го интересира и постојано се лути за секакви работи. Незадоволен од животот, еден ден, тој бега од домот, а мајка му и сестра му остануваат сами, надевајќи се дека тој ќе се врати. Така поминуваат повеќе од 15 години и, навистина, Панкрац се враќа дома, сега веќе како офицер, носејќи со себе кожа од лав. Притоа, тој почнува да ја раскажува својата животна приказна: Откако побегнал од дома, тој ја препешачил цела Германија, дење работејќи за да се прехрани, а ноќе спиејќи и патувајќи, и така пристигнал во Хамбург. Таму, Панкрац се качил на англиски трговски брод, а во Англија се пријавил во армијата при што бил испратен во Индија. Таму, тој се истакнал и станал подофицер, работејќи како прв помошник на командантот на полкот (кој подоцна станал и гувернер на областа). Пресвртот во неговиот живот настапил кога во Индија пристигнала Лидија, ќерката на полковникот. Панкрац се заљубил во неа, а и таа воопшто не била рамнодушна кон него. Сепак, тој нема храброст да ѝ ја соопшти својата љубов, а тоа му создавало голем душевен немир. Кога започнала војната меѓу англиската армија и локалните племиња, Панкрац решил да го напушти гувернерот. На денот на разделбата, тој ја видел Лидија целата расплакана и дури тогаш паднал на колена пред неа, откривајќи ги своите чувства. Меѓутоа, Лидија му кажала дека не чувствува ништо кон него, туку цело време само го ставала пред искушение. Разочараниот Панкрац заминал во војната, каде се истакнал и бил унапреден во капетан. Но, тој никако не можел да ја заборави Лидија и повторно ја посетил, но тогаш се разочарал потполно, гледајќи ја како кокетира со офицерите. Поради тоа, тој дал оставка и заминал во Париз, каде настојувал да биде во друштво со многу жени, но никако не можел да ја заборави Лидија. Така, тој се пријавил во француската армија и заминал во Алжир (каде бил унапреден во полковник), но повторно бил опседнат со неа. Пресвртот се случил кога се соочил лице в лице со еден лав кого потоа успеал да го убие. Тогаш, тој си ветил дека ќе ја заборави Лидија и дека никогаш повеќе нема да се лути како во минатото. Така, Панкрац дал оставка и се вратил дома, а потоа со своето семејство се преселил во главниот град на кантонот, каде живеел како угледен граѓанин.
Асо (вулкан)

Асо (јапонски: ''阿蘇山 '') — најголемиот активен вулкан во Јапонија, и е меѓу најголемите во светот. Тој се наоѓа во Националниот парк Асо Кују во префектурата Кумамото, на островот Кјушу. Неговиот врв е 1.592 метри надморска височина. Вулканот има прилично голема купа (25 километри север-југ и 18 километри исток-запад) со обем од околу 120 километри, иако изворите се разликуваат на точното растојание.
1 Геологија
Централната конусна група на Асо се состои од пет врвови: планината Неко, Така, Неко, Ебоши и планината Кишима. Највисоката точка е врвот на планината Така, на 1592 метри надморска височина. Кратерот на планината Неко, на западната страна која е достапна по патот, содржи активен вулкан кој постојано емитира чад и има повремени ерупции. Само најсеверниот кратер (првиот кратер) — активен во последните 70 години - 1974, 1979, 1984-1985, 1989-1991, 2009, 2011, 2015 и 2016 година.
Денешната купа била формирана како резултат на четири огромни куписки ерупции кои се појавиле во текот од 90.000-300.000 години и е една од најголемите во светот. Во близина се наоѓа и истоимениот град Асо, како и Такамори и Минамиасо. Сомата што ја заокружува купата се протега околу 18 километри источно кон запад и околу 25 километри од север кон југ. Погледот од сомата со поглед на купата се одликуваат со лавата формирана пред вулканската активност што ја создала денешната купа. Регионот од огромната елипса на купата пред 90.800 години опфаќа повеќе од 600 km3 и е приближно еднаква на обемот на планината Фуџи;
2 Историја
Ерупцијата што ја формирала сегашната сома се случила пред околу 300.000 години. Четири крупни ерупции (Асо 1-4) се случиле во период од 300.000 до 90.000 години. Како што се испуштале големи количини на пирокластичен проток и вулканска пепел од вулканската комора, била формирана и огромна купа кога комората се распаднала. Четвртата ерупција (Асо 4) била најголема, со вулканска пепел што го покрил целиот регион на Кјушу, а стигнала дури и на префектурата Јамагучи.
Планините Така, Неко, Ебоши и Кишима формираат конуси по четвртата горенаведена огромна елипса на купа. Нака останува активен и денес. Се претпоставува дека планината Неко е постара од четвртата огромна ерупција на купата. Пирокластичните текови на Асо биле искористени за изградба на мостови во регионот. Во префектурата Кумамото има околу 320 камени мостови, вклучувајќи ги мостовите Цујун-Кио и Рејтаи-Кио на реката Мидорикава, кои се важни национални културни имоти.
3 Клима
Климатските податоци на планината Асо биле земени на надморска височина од 1.143 метри. На оваа височина постои транзиција помеѓу влажна суптропска клима и влажна континентална клима
Николчо Илијев

Николчо Илијев (р. 1958 година, Кочани, СР Македонија) — актуелен градоначалник на Општина Кочани. На функцијата бил избран на локалните избори во октомври 2017 година како натпартиски кандидат предложен од коалицијата што ја предводела политичката партија СДСМ. Функцијата ја презел на 25 октомври 2017 година.
1 Животопис
Николчо Илијев е дипломиран економист, приватен стопанственик, основач и управител на текстилната компанија “ИНТ“ - Кочани. Работното искуство го поминал на струката како раководител на неколку претпријатија, меѓу кои и на „Винка АД“ – Виница. Зборува германски јазик. Оженет е и татко на две полнолетни деца.
Луѓето од Селдвила

Луѓето од Селдвила (германски): ''Die Leute von Seldwyla'') - збирка раскази на швајцарскиот писател Готфрид Келер.
1 Содржина
Првиот дел од „Луѓето од Селвила“, објавен во 1856 година, содржи пет раскази:
* „Луткото Панкрац“ (''Pankraz, der Schmoller'')
* „Ромео и Јулија од село“ (''Romeo und Julia auf dem Dorfe'')
* „Госпоѓата Регел Амрајн и нејзиниот најмлад син“ (''Frau Regel Amrain und ihr Jüngster'')
* „Тројцата праведни чешлари“ (''Die drei gerechten Kammmacher'')
* „Огледало, мачињата“ (''Spiegel, das Kätzchen'')
Вториот дел од збирката, објавен во 1873-1874 година, исто така, се состои од пет раскази:
* „Облеката ги прави луѓето“ (''Kleider machen Leute'')
* „Ковачот на својата судбина“ (''Der Schmied seines Glückes'')
* „Злоупотребените љубовни писма“ (''Die mißbrauchten Liebesbriefe'')
* (''Dietegen'')
* „Изгубените насмевки“ (''Das verlorne Lachen'')
2 Осврт кон книгата
Во книгата се прикажани бројни варијации на карактери и судбини на луѓето од Селдвила (измислено име на едно типично место во Швајцарија. Од расказите во збирката особено се истакнуваат трагично монументалната приказна „Ромео и Јулија од село“ (класична според дејството и обработката) и сатирично-ироничната приказна за тројцата чешларски калфи во која Келер ја претставил малограѓанската средина до космички димензии.
Негев

Негев (הַנֶּגֶב, ''han-Néḡeḇ&#x202f;'') или Негевска Пустина — пустина и полупустински регион во јужен Израел. Пустината го зазема јужниот дел на државата и административно се совпаѓа со Јужниот округ. Најголем град во оваа пустина е Бершеба, и истиот се наоѓа во северниот дел на пустината. Јужниот дел на пустината излегува на Акапскиот Залив и тука се наоѓа туристичкиот град Ејлат. Покрај овие два града, во Негев се наоѓаат и уште неколку други развиени градови, како што се, поголемите, Димона, Арад и Мицпе Рамон, но и други помали гратчиња и села. Пистината Негев е позната туристичка атракција во Израел и позното одредиште во светски рамки, така што ''Lonely Planet'' ја рангирала пустината на второто место од светските 10 топ одредишта за патување за 2013 година. Негев е еден од бројните библиски наоѓалишта, односно месности кои се дел од Библијата, значајни за христијанството.
1 Име
Името „Негев“ потекнува од хебрејскиот збор што означува „суво“. Името се споменува и во Библијата и понекогаш се именува како „Негеб“.
2 Географија
Негев зафаќа околу 13.000 км<sup>2</sup> што претставува половина од вкупната територија управувана од Израел. Пустината има триаголна форма, па така на запад се граничи со пустината на Синајскиот полуостров (со кој формира верижна пустина), а на исток со долината Арабах. Регионот е познат по уникатните геолошки формации наречени мактеши, односно кратери во форма на кутии или нагли земјени вдлабнатини. Негев е карпеста пустина.
3 Население
Според податоците од 2010 година, Негев е дом на 630.000 Израелци или 8.2% од вкупното население на државата, иако територијално зазема 55% од државата. Од вкупната бројка 75% или 470.000 се Евреи, а другите 25% или 160.000 се Бедуини. Бедуните се традиционално номадски народ и поливина од нив живеат во непризнати бедуински села, а половина во градовите, а најголем бедуински е Рахат.
4 Клима
Пустината е доста сува и има просечни годишни врнежи од 24 мм. Ова е поради влијанието на Сахара од исток, екстремните температури и Арапската Пустина. Сепак, Бершева и останати месни области имаат полусушна клима. Врежите од јуни до октомври се речиси 0. Снегот и мразот се реткост во северот, а во југот никогаш не се појавуваат.
Црн Тимок

Црн Тимок или Црна Река е река во источна Србија.
Реката извира под планината Малиник во областа Кучајски планини. Од каде што тече по селото Крив Вир кај што на североисток и после 84 km се влева во Бел Тимок кај што заедно го прават Големиот Тимок или само Тимок. Интересно е тоа што на некој места има многу голем искривен тек.
Извира под јужните падини на планините Кучај, во дното на три пештери на 375 метри надморска височина не далеку од населбата Крв Вир. Долината на Црн Тимок се состои ос 3 котлини и 2 клисури. Тече низ Кривовирската Котлина, а кај селото Луково влегува во Јабланичката клисура. Најпознати притоки се Злотовска, Шарбановачка, Валакоњска и Осиничка река. Низводно, Црн Тимок се пробива низ клисурата долга 22,5 км која се нарекува Баба Јоне. Лековити извори има межѓу 26 и 42 степени, избиваат во самото корито на Црн Тимок. Пдигнат е во крајот на третиот и почетокот на четвртиот век. Кај селото Ѕвездена река влегува во Зајечарската котлина, која тече во должина од 15 км, до составот со Бел Тимок. Црн Тимок е долг 84 км а површината на неговиот слив опфаќа 1 233 км<sup>2</sup>. Просечен проток кај Зајачар изнесува 12,6 км<sup>3</sup>/s. Највисок водостој и најголема проток на Тимок и неговите компоненти биле во април, а потоа во март, и доаѓа од растопување на снежната пкривка на планините пролетните врнежи. Најмалите текови се во август и септември и пространи суши. Овие водотоци припаѓаат на врнежливо-снежние водни режими на умереноконтиненталните варијанти. Водата во сливот на Тимок највеќе се користат за наводнување и снабдување во индустриите за вода, особено во Бор кој добива вода од Борското езеро, додека населението се снабдува со вода од заробените карстни извори, а Неготин со водавод бројни бунари . Сливот на Тимок е изложен со силна операција на ерозии и поради тоа се излива во однос на останатите реки на Источна Србија. на негова површина се регистрирани 812 буји текови како и голем број на извори со вода.
Црква „Св. Ѓорѓи“ - Свиниште

Свети Ѓорѓи (позната и како Свети Ѓорѓија) — главна селска црква во битолското село Свиниште, сместена во непосредна близина на Стрежевското Езеро.
1 Историја
Црквата била изградена во 1864 година како двокорабна. Во текот на Првата светска војна била разрушена. Во 1926 година била обновена, а во 1958 година била реновирана.
2 Галерија
3 Поврзано
* Свиниште
* Преспанско-пелагониска епархија
* Крушевско-демирхисарско архијерејско намесништво
* Демирхисарска парохија
Митко Јанчев

Митко Јанчев (роден на ) — македонски стопанственик и политичар од редовите на ВМРО ДПМНЕ, кој е тековен градоначалник на Општина Кавадарци. На функцијата стапил по локалните избори во 2017 година, кога победил во вториот круг со освоени 52,65% од вкупните гласови.
1 Животопис
Митко Јанчев е дипломиран инженер-геолог на Универзитетот „Гоце Делчев” во Штип, а магистерските студии на истиот ги завршил во отсекот на техничките науки, петрологија, минералогија и геохемија.
Тој е сопственик и управител на ДПТУ Кожувчанка од Кавадарци, првата приватно стопанско друштво за производство на вода во Македонија. Функцијата управител ја презел на 23 годишна возраст, по ненадејната смрт на неговиот татко кој бил основач на стопанското друштво. Јанчев во своето 13 годишно раководење со компанијата вовел нови стандарди во раководењето, а компанијата го привлекла светски познатиот бренд Синалко од Германија.
Митко Јанчев е член на управниот одбор на Стопанската комора на Република Македонија и Претседател на Регионалната Стопанска комора во Кавадарци.
Митко Јанчев бил претседател на иницијативниот одбор за изградба на соборната црква „Света Петка” во Кавадарци каде бил и дарител. Донирал и во образованието а една од поголемите проекти е донација за реконструкција на ОУ „Димката Ангелов-Габерот“ во Кавадарци и ја основал противпожарната служба во градот..
Сопруг е на Веселка и татко на три деца.
2 Политички позиции
Победил на локалните избори во 2017 година, во вториот круг со освоени 52,65% од вкупните гласови и станал градоначалник на Општина Кавадарци. Бил потпретседател на ВМРО-ДПМНЕ, но бил разрешен од сите партиски функции на 22 октомври 2018.
На Локалните избори кои биле одржани на 17 октомври 2021 година, Јанчев како кандидат за градоначалник на Општина Кавадарци од редовите на ВМРО ДПМНЕ победил во првиот круг на гласање со освоени 72,35% од гласовите.
3 Останато
Во текот на раководењето на семејната фирма „Кожувчанка“ од страна на неговиот татко, Никола Јанчев, во август 2002 година, во текот на владеењето на ВМРО-ДПМНЕ (предводена од Љупчо Георгиевски) било утврдено дека при контрола на квалитет на 19 минерални води утврдено е дека минералната вода Кожувчанка содржи арсен. Во тој период „Утрински весник“ пренесува информација од Никола Јанчев во која се вели „...до сега имало повеќе закани за да го напуши производството на минералната вода или во изворот ќе биде истурена минерална вода.“ Подоцна сопствениците тврдат дека во фабриката инсталираат уред за отстранување на арсенот.
Црква „Св. Петар и Павле“ - Грчиште

Свети Петар и Павле — главна манастирска црква на Грчишкиот манастир во валандовското село Грчиште.
Црквата е од постаро време и со Валандовскиот земјотрес од 1931 година била сериозно оштетена. По земнјотресот била поправена, како црквата, така и камбанаријата, но денес се наоѓа во руинирана состојба.
1 Поврзано
* Грчиште
* Повардарска епархија
* Гевгелиско архијерејско намесништво
* Валандовска парохија
Дискретниот шарм на буржоазијата

Дискретниот шарм на буржоазијата (француски: ''Le charme discret de la bourgeoisie'') - француски филм од 1972 година, во режија на Луис Буњел. Главните улоги ги толкуваат: Фернандо Реј, Пол Франкор, Делфине Сејриг, Буле Огие, Стефани Одран, Жан-Пјер Касел и Жилиен Берто, а мала улога има и Мишел Пиколи. Во 1973 година, филмот ја добил наградата „Оскар“ за најдобар странски филм, а следната година и две награди на БАФТА.
1 Содржина
Во филмот се раскажува за кошмарите на неколку пријатели кои постојано се обидуваат да се сретнат на заедничка вечера. Дон Рафаел Акоста (го игра Реј) е амбасадор на измислената јужноамериканска држава Миранда, кој шверцува кокаин што им го продава на своите пријатели Франсоа Тевено (го игра Франкор) и Анри Сенешал (го игра Касел). Кога амбасадорот и неговите пријатели пристигнуваат во домот на Сенешал, дознаваат дека се работи за недоразбирање, зашто вечерата била закажана за утредента. Тие ја земаат со себе сопругата на Анри, Алис Сенешал (ја игра Одран) и одат во ресторан, во кој штотуку умрел сопственикот, така што нивниот обид да вечераат пропаѓа. Следниот пат, кога друштвото повторно доаѓа во домот на Сенешал, домаќините бегаат низ прозорец за да водат љубов во градината. Така, гостите си заминуваат, а во нивната куќа пристигнува бискупот Дуфур (го игра Берто) кого го вработуваат како градинар. При следната заедничка вечера, во домот на Сенешал упаѓа група војници кои се наоѓаат на воена вежба, а полковникот ги поканува присутните на вечера кај него. Кога друштвото пристигнува во домот на полковникот, наеднаш гледаат дека се наоѓаат на театарска сцена, а публиката ги исвиркува. Сепак, сето тоа е само сонот на Анри Сенешал. Потоа, за време на вечерата кај полковникот, домаќинот го навредува амбасадорот, кој вади пиштол и го убива. Повторно, сето тоа е само сонот на Франсоа Тевено. Во меѓувреме, бискупот оди кај еден сиромашен човек кој е на умирање и таму дознава дека тој е градинарот кој ги отрул неговите родители. Притоа, бискупот зема пушка и го убива човекот. За време на следната вечера кај семејството Сенешал влегува полицијата, ги апси сите присутни и така тие завршуваат в затвор. Сепак, по интервенција на министерот, нив ги ослободуваат. Најпосле, при последната заедничка вечера, во куќата влегуваат терористи кои ги убиваат присутните. Сепак, сето тоа е само сонот на амбасадорот.
Живко Силјаноски

Живко Силјаноски ( во ) — политичар од редовите на СДСМ и градоначалник на Општина Македонски Брод. На функцијата стапил по локалните избори во 2017 година, кога победил во првиот круг со освоени 66,46% од вкупните гласови.
Живко Силјаноски дипломирал на УКИМ - Шумарски факултет, во 1983 година. Во 1984 година се вработил во ЈП "Македонски Шуми" - подружница "Јане Сандански" во Македонски Брод. Од 2000 до 2004 година бил назначен за технички директор а од 2005 до 2006 година како директор на ЈП "Македонски Шуми" - подружница во Македонски Брод. На локалните избори 2013 година бил избран за советник во Советот на Општина Македонски Брод. Во текот на 2017 година повторно бил назначен за директор на ЈП "Македонски Шуми" - подружница Македонски Брод до изборот на градоначалник на локалните избори одржани на 15 октомври 2017 година. Тој е женет и татко е на две деца.
Ивица Димитров

Ивица Димитров (р. 30 април1983 година) — пореанешен градоначалник на Општина Виница. На локалните избори во октомври 2017 година како кандидат на политичката партија СДСМ го доби мнозинството гласови во вториот круг од гласањето, а функцијата ја презеде на 8 ноември 2017 година. На локалние избори на 17 октомври 2021 изгуби во првиот круг од против кандидатот Миле Петков од редовите на ВМРО-ДПМНЕ.
1 Професионална кариера
По дипломирањето на Технолошко-техничкиот факултет на Универзитетот „Гоце Делчев“ во Штип, во 2007 година се вработил во фабриката за трикотажа „Зона Трико“ во Виница на работното место раководител во одделение за боење и печатење. Во 2013 година станал главен технолог за производство во Модната групација „ИНТ–Трејд“ од Кочани. Во август 2017 година е назначен за директор на Државниот комунален инспекторат на Република Македонија во Скопје.
Надградувајќи ги своите вештини и знаења во 2009 година следел обуки и семинари во компанијата „Безема“ во Швајцарија, при што добил и сертификат за боење на текстилни материјали. Во следните две години посетувал обука во компанијата „Хунтсман“ во Либерец, Чешка, при што се стекнал со сертификат за перење и печатење на текстилни материјали. Како признание за работното искуство и знаеење во 2016 година добил награда за најдобар технолог-инженер за боење, перење и печатење на текстилни материјали во Република Македонија.
2 Политичка кариера
Својата политичка определба како социјалдемократ ја започнува како претседател на локалниот клуб, а потоа и координатор на младите на СДСМ за Изборната единица бр. 3, а од 2009 до 2013 година е член на Извршниот одбор на партијата во Виница.
Во септември 2013 година е избран за претседател на Општинската организација на СДСМ - Виница, при што го замени Александар Трајков кој на изборите во 2011 година беше кандидат за пратеник.
Перо Костадинов

Перо Костадинов ( во Валандово) — македонски политичар од редовите на СДСМ и градоначалник на Општина Валандово.
1 Жвотопис
Перо Костадинов е роден во Валандово. Дипломирал на Економскиот факултет при Универзитетот „Св. Кирил и Методиј“ во Скопје во 2009. Бил вработен во ИГМ АД „Еленица“ Струмица и „Еко оранжерии Анска-Река“ Валандово.
Од 2015 до 2017 година бил член на Советот на Општина Валандово. На функцијата градоначалник на Општина Валандово стапил по локалните избори во 2017 година, кога победил во првиот круг со освоени 55,31% од вкупните гласови.
Во 2021 година е избран за претседавач со Централниот одбор на СДСМ.
На Локалните избори кои се одржале на 17 октомври 2021 година, Костадинов како кандидат за градоначалник на Општина Валандово од редовите на СДСМ победил во првиот круг на гласање со освоени 57,73% од гласовите
Соња Стаменкова

Соња Стаменкова (р. во село Саса) — македонска политичарка од редовите на СДСМ, која е поранешна градоначалничка на Општина Македонска Каменица. На функцијата стапила по локалните избори во 2017 година, кога победила во вториот круг со освоени 54,24% од вкупните гласови.
Била само една од шесте жени кои освоиле градоначалничко место на локалните избори во Македонија во 2017 година.
1 Животопис
Соња е родена на 11 февруари 1968 година во селото Саса како прво од четирите деца во рударско семејство.
Основното училиште до четврто одделение го посетувало во месното подрачно училиште „Гоце Делчев“, а подоцна продолжила во централното ОУ „Кирил и Методиј“ во градот Македонска Каменица. Средното образование го продолжила на насока биологија и хемија во средното училиште „Методија Митевски Брицо“ во градот.
Од 1984 до 1986 година го посетувала средното медицинско училиште „Вељко Влаховиќ“ (денес преименувано во „Јане Сандански“) во Штип со што се стекнала со звањето медицинска сестра, како што ѝ работела од 1987 до 2006 година во јавната здравствена установа „Гоце Делчев“ во Македонска Каменица.
Во периодот од 2009 до 2012 година студирала психологија на факултетот за општа психологија на Меѓународниот славјански универзитет во Свети Николе, каде се здобила со титулата дипломиран психолог.
Од 2006 до 2017 година работела како медицинска сестра во приватната здравствена установа „Д-р Драги Фамили Медика“ во Македонска Каменица.
Горан Трајковски

Горан Трајковски (р. во ) — македонски политичар од редовите на СДСМ, кој е тековен градоначалник на Општина Делчево.
1 Личен живот
Горан Трајковски е роден во градот Делчево на 20 јули 1971 година. Основното образование го завршил во градот, додека средно образование во гимназијата „Раде Јовчевски Корчагин“ во Скопје.
Завршил математика на Природно-математичкиот факултет на Скопскиот универзитет.
Во 2003 година се вработил во ОУ „Св. Климент Охридски“ како наставник по математика, а во периодот 2007-2009 бил заменик-директор на училиштето. Исто така, бил и член во управниот одбор на НУЦК „Никола Јонков Вапцаров“.
Горан е оженет и е татко на две девојчиња. Активно се служи со англискиот јазик, а хоби му е велосипедизмот и риболовот.
2 Политичка кариера
Пред да стане градоначалник на Општина Делчево, Трајковски бил член на Советот на општината во периодот 2013-2017. На функцијата градоналчалник стапил по локалните избори во 2017 година, кога победил во првиот круг со освоени 5.100 гласа. На Локалните избори кои се одржале на 17 октомври 2021 година, Трајковски како кандидат за градоначалник на Општина Делчево од редовите на СДСМ победил во првиот круг на гласање со освоени 51,14% од гласовите
Стефан Богоев

Стефан Богоев (р. во Скопје) — македонски политичар од редовите на СДСМ.
Станал градоначалник на Општина Карпош по локалните избори во 2017 кога победил во првиот круг со освоени 57,70% од вкупните гласови. Тој е дипломиран економист на универзитетот „Американ колеџ“ – Скопје.
На парламентарните избори во 2016 бил избран за пратеник на списокот на СДСМ во првата изборна единица.
Сашо Поцков

Сашо Поцков ( во ) — политичар од редовите на СДСМ и градоначалник на Општина Гевгелија. На функцијата стапил по локалните избори во 2017 година, кога победил во првиот круг со освоени 51,44% (8.345) од вкупните 19.413 гласови.
1 Кратка биографија
Поцков завршил основно и средно образование во Гевгелија. Во 1989 година дипломирал на Економскиот факултет при Универзитетот "Св.Кирил и Методиј" во Скопје. Во 2000 година запишал постдипломски студии на УКИМ и магистрирал во 2003 година во областа МБА.
Тој е женет и татко е на две деца.
1.1 Професионална кариера
Неговото прво вработување било во ,,ЗИК Винојуг" Гевгелија, во сектор комерција. Од 1997 до 1999 година бил генерален директор на ,,ЗИК Винојуг" Гевгелија. Од 2005 до 2014 година бил вработен во „АД Осигурителна полиса" како менаџер на експозитурата во Гевгелија.
1.2 Политичка кариера
На локалните избори во 2009 година бил носител на Советничка список на СДСМ. Станал советник во Советот на Општина Гевгелија и истата функција ја извршувал до март 2013. Од 2014 до 2017 станал пратеник во два мандати во Собранието на Република Македонија. На локалните избори во октомври 2017 бил избран за градоначалник на Гевгелија.
Ружди Љата

Ружди Љата ( во Дебар — во ) — македонски политичар од редовите на ДУИ и градоначалник на Општина Дебар.
1 Животопис
Љата основно училиште има завршено во родниот Дебар, додека средно училиште завршил во медреса во Приштина. Студирал ориентални јазици на филолошкиот факултет при универзитетот во Приштина, а по дипломирањето работел во Исламската верска заедница (ИВЗ). Во периодот 1980–1991 предавал ориенталистика на приштинскиот универзитет, а од 1993 до 1995 година предавал на факултетот за исламски науки во Скопје. Во периодот 2009–2013 држел предавања на катедрата за ориентални студии при Државниот универзитет во Тетово, а на локалните избори во 2013 станал градоначалник на Општина Дебар. На локалните избори во 2017 освоил втор градоначалнички мандат.
Љата говори македонски, албански, српски, турски и арапски јазик. Освен со учителска дејност, тој се занимавал и со преведување од арапски јазик. Љата бил активист за помирување на населението во случај на различни конфликти и има регистрирано над 150 помирувања. По повод 100-годишнината од независноста на Албанија му била доделена титулата „почесен граѓанин на градскиот совет на Пешкопеа“.
По кусо и потешко боледување Љата починал на 24 ноември 2018 година.
Фатмир Дехари

Фатмир Дехари ( во ) — македонски политичар од редовите на ДУИ и поранешен припадник на ОНА.
1 Животопис
1.1 Учество во терористичката ОНА за време на Воениот судир 2001 година
Во 2001 година, Дехари преминал во редовите на Ослободителната Народна Армија (ОНА), каде дејствувал како воен офицер. Пред почетокот на Војната во Македонија Дехари во два наврати престојувал во Призрен - Косово и Метохија, каде што слушал предавање и учествувал во обуката на Косовскиот заштитен корпус, организирана од тајната служба на ОВК, која во тој период била под водство на Кадри Вејсели. Во досието понатаму пишува дека по враќањето во Македонија, веќе обучен, Дехари организирал два семинари за обука за боречки вештини и ракување лесно оружје во Албанија, во кампот кај Драч. Подоцна, за време на војната во Македонија, по предлог на Гзим Острени, Дехари е избран за шеф на обезбедувањето на главниот штаб на ОНА, со посебни задачи за обезбедување на Али Ахмети и Фазли Велиу. За таа цел тој командува одбрана група од 15 - 20 лица, добро обучени за гаѓање и ракување лесно оружје. Групата е составена од лица од Кичево, Дебар, Струга, која од Дехари во повеќе наврати е нарекувана „раководство на разузнавачката служба на ОНА“. На Косово беше зачленет во т.н. движење за независно Косово. Неговото име, покрај Хазби Лика, често се поврзува со масакрот кај Вејце и според разузнувачки сознанија тој учествувал во злосторството.
1.2 После воениот конфликт 2001 година
По завршување на воениот конфликт во 2001 бил назначен за заменик директор на УБК (2002–2004), а потоа и за заменик-министер за внатрешни работи (2004–2006). Дехари средно училиште завршил во Елбасан, а дипломирал на факултетот за физичко воспитание при универзитетот во Приштина во 1998 година. По дипломирањето работел како професор во гимназијата „Џевдет Дода“ во Приштина, а во 2001 станал асистент на тетовскиот универзитет.
Во 2008 бил именуван за директор на ЈП Македонски пошти во Кичево. На локалните избори во 2009 станал градоначалник на Општина Осломеј, која во 2013 била припоена кон Општина Кичево. На локалните избори во 2013 станал градоначалник на Кичево победувајќи го заедничкиот кандидат на ВМРО-ДПМНЕ и СДСМ и дотогашен градоначалник Благоја Деспотовски со околу две илјади гласови разлика. Втор мандат како кичевски градоначалник освоил на локалните избори во 2017 остварувајќи победа во првиот изборен круг.
Дехари говори македонски, албански, и српски, а има делумно познавање од англиски и француски јазик. Тој е оженет и татко на три деца. Во 2011 година, тојмагистрирал на Катедрата за социјални работи и политики при Универзитетот во Тирана, а работел и како професор на Државниот универзитет во Тетово.
Црква „Св. Атанасиј“ - Градец

Свети Атанасиј — главна манастирска црква на Градешкиот манастир во валандовското село Градец, Македонија.
1 Местоположба
Црквата се наоѓа на едно ритче над селото, лево од регионалниот пат 1102 (Скопје-Гевгелија).
2 Историја
Изградена е кон крајот на средниот век, но во текот на своето постоење била неколкупати обновувана.
Црквата била опожарена во 2001 година, кога изгорела до темел. Била обновена во нов стил во поново време.
3 Архитектура
Црквата е ниска градба. Според архитектурната форма, црквата е трикорабна, чии сводови се покриени со рамни дрвени тавани, од кои средниот ги надвишува двата странични кораба. Покривната конструкција е на две води, потпрена на шест дрвени столбови.
Црквата е градена од обичен камен, во основата долга 14, а широка 8 метри.
3.1 Фрескоживопис
Ѕидовите на црквата биле покриени со фрески, од кои денес се сочувани само остатоци.
3.2 Икони и иконостас
Иконите датираат од XIX век.
4 Галерија
5 Поврзано
* Градец
* Повардарска епархија
* Гевгелиско архијерејско намесништво
* Валандовска парохија
Фумарола

Фумарола (|fumarola) или чадилка — отвор во Земјината кора во вулканско подрачје, од код кој избиваат пареа и гасови како јаглерод диоксид, сулфур диоксид, хлороводород и сулфурводород. Струјата настанува кога прегреаната вода кондензира со снижувањето на притисокот при излегувањето од земјата. Фумаролата која испушта сулфурни гасови се нарекува солфатара (од |solfo, сулфур).
Ваквата образба може да се јави на места од многу мали пукнатини, па сè до големи расцепи, во безредни китки или полиња, но и на површините на лавини текови и дебели наслаги од пирокластични текови. фумаролско поле е подрачје со топли извори и гасни отвори каде магма или врелите магматски карпи се сместени плитко и испуштаат гасови или доаѓаат во допир со подземните води.
Фумаролите опстануваат со десетлетија или векови ако се сместени над долготраен извор на топлина; може да исчезне во текот на неколку седмици или месеци ако е поставена врз нова вулканска наслага која бргу се разладува. На пример, Долината на Десет Илјади Чадови е создадена во 1912 г. со избувот на Новарупта во Алјаска. Првично се јавиле илјадници фумароли во пепелот, но како што тој се ладел, тие постепено исчезнувале и денес се исчезнати.
Оние фумароли кои испуштаат сулфурни испаренија од површински наслаги се искористуваат за добивање на сулфур. Таков пример е фумаролата Дувало кај с. Косел, Охридско од која се вадел сулфур во турско време.
1 Поврзано
* Мофета
* Кален вулкан
Буковик (вулканска купа)

Буковик — вулканска купа сместена на 3 км североисточно од Пехчево, во состав на планината Влаина. Претставува единствена јасно изразена вулканска образба во тој дел од земјата. Има пречник од околу 3,5 км, а површина од . Потекнува од горниот миоцен. Месното население ја смета за посебна планина.
Од јужната страна е длабоко пресечена со долината на Пехчевска Река, а од северната ја сече изворишниот дел на Желевица. Истакнатоста на купата (во однос на околниот предел) изнесува 600-700 м, а највисок врв е Орловец (1.723 м). На исток од овој врв, преку благо седло, Буковик се поврзува со билото на планината Влаина и нејзиниот највисок врв Кадиица (1.932 м).
1 Состав и облик
Купата е сочинета од кварцлатити, но не се забележува јасна кратерска структура, но присутни се траги од лавини текови, особено кон западен правец. Пирокластичниот материјал најверојатно е однесен со речната ерозија.
2 Поврзано
* Влаина
* Вулканизам во Македонија
* Буковик — истоимена планина во Кичевско
Бадниково гранче

Бадниково гранче или Баднак — отсечен дел од дабово дрво, кој според традициите на православните христијани во речиси целиот православен словенски дел на Балканот,
вклучително и во Македонија, треба да се постави во огништето или каминот и да гори за Бадниковата вечер. Општо и целата куќа се украсува со Бадникова гранчиња.
Традицијата на украсување на домот со бадниковото гранче се забележува уште од 4 век. Бадниковото гранче, кое го симболизира здравјето, ги слави животот и вечната среќа. Тоа е гранче од дабово дрво, а во дамнешните времиња овие дрвја се сметале за најиздржливи и за највековити. За разлика од другите листопадни дрва, со почетокот на есента листовите од дабот ја менуваат својата боја, но повеќето од нив се задржуваат на гранките во текот на зимата. Според народните верувања, токму со ова дрво праведниот Јосиф запалил оган за да ги затопли штотуку родениот Исус и неговата мајка Марија.
Бадниковото гранче се нарекува и дрво на животот, исто како она дрво на животот во рајот што симболично дава вечност. Како што дабовото дрво најдолго држи жар, така оној што ќе си постави во домот верува дека го чека вечен живот дури и по смртта. Бидејќи дабот симболизира долговечност, здравје и издржливост народните верувања велат дека со внесување на дабовите гранчиња во домот неговите особини ќе се пренесат на сите оние луѓе што живеат во тој дом.
Фернандина

Фернандина — вулкански остров кој се наоѓа во Галапагос, Еквадор. Тој е трет по големина и е најзападниот од главните острови на архипелагот. Островот се појавува за првпат на картите за навигација направени од британскиот пират Амброус Каули во 1684 година. Островот Фернандина е именуван по арагонскиот крал Фердинанд II, кој го финансирал Кристофер Колумбо.
1 Геологија
Фернандина е вулкански остров. Неговата површина е 642 км<sup>2</sup>, највисоката точка е вулканот Ла Кумбре, кој се издига на 1.476 метри надморска височина. Фернандина е најмладиот и највулканскиот остров на архипелагот.
Последната ерупција на вулканот Ла Кумбре била забележана во април 2009 година. Бидејќи на островот нема човечки жители, ниедна населба не била загрозена. Паркот Ренџерс и туристички брод што поминал, првично го набљудувале вулканот во 10:00 часот. месно време на 10 април 2009 година. Сеизмичката станица во Порто Ајора, на блискиот остров Санта Крус, не забележала земјотреси поврзани со оваа ерупција.
Поради неодамнешната вулканска активност, на островот нема многу голем растителен свет и островот главно има карпеста површина. Посетителите на островот Фернандина можат да ги видат само предградијата на кратерот од безбедносни причини.